วันจันทร์ที่ 7 มิถุนายน 2564
สมอ. เปิดให้บริการทางออนไลน์ครบทุกกิจกรรม 100% ไม่หวั่นแม้โควิด
สมอ. เปิดมิติใหม่ให้บริการทางออนไลน์ 100% ครบทุกกิจกรรม รับนโยบายรัฐบาลอำนวยความสะดวกผู้ประกอบการและประชาชนภายใต้สถานการณ์โควิด-19 ล่าสุดเปิดระบบ e-Accreditation ในการออกใบรับรองระบบงาน ISO ทางออนไลน์ ผู้ประกอบการแห่ยื่นขอเกือบ 40 ราย
นายสุริยะ จึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่ากระทรวงอุตสาหกรรมมีนโยบายให้หน่วยงานในสังกัดนำระบบอิเล็กทรอนิกส์มาใช้ในกระบวนการทำงานเพื่ออำนวยความสะดวกในการทำธุรกิจให้ผู้ประกอบการตามนโยบายEase of Doing Businessของรัฐบาลและมาตรการป้องกันการแพร่ระบาดของเชื้อไวรัสโควิด-19 โดยเฉพาะหน่วยงานที่มีภารกิจด้านการอนุญาตจะต้องนำระบบอิเล็กทรอนิกส์มาใช้ในกระบวนการทำงานทั้งระบบให้ครบทุกกิจกรรมล่าสุดสมอ.สามารถนำระบบอิเล็กทรอนิกส์มาใช้ในกระบวนการออกใบอนุญาตครบทุกกิจกรรมตั้งแต่การยื่นคำขอใบอนุญาตมอก.การตรวจติดตามการจำหน่ายสินค้าในท้องตลาดและการตรวจโรงงานทางออนไลน์รวมถึงการชำระค่าบริการต่างๆเพื่อยกระดับการให้บริการผู้ประกอบการและประชาชนได้อย่างทั่วถึงภายใต้สถานการณ์โควิด-19 และเพิ่มประสิทธิภาพในการปฏิบัติงานของเจ้าหน้าที่
นายวันชัยพนมชัยเลขาธิการสำนักงานมาตรฐานผลิตภัณฑ์อุตสาหกรรม(สมอ.)กล่าวเพิ่มเติมว่าหลังจากสมอ.ประสบความสำเร็จในการนำระบบอิเล็กทรอนิกส์มาใช้ในกระบวนการทำงานเพื่อให้บริการแก่ผู้ประกอบการและประชาชนตั้งแต่ปี2562เป็นต้นมาทั้งการยื่นขอใบอนุญาตมอก.ผ่านระบบe-Licenseการตรวจติดตามผลผู้ได้รับใบอนุญาตผ่านระบบe-Surveillanceและการชำระค่าบริการต่างๆผ่านระบบe-Paymentตลอดจนการขออนุญาตนำเข้าสินค้าที่สมอ.ควบคุมกว่า300คำขอต่อวันผ่านระบบNational Single WindowหรือNSWที่มีการเชื่อมโยงกับกรมศุลกากรเพื่อป้องกันการนำสินค้าไม่ได้มาตรฐานเข้ามาจำหน่ายในประเทศซึ่งสมอ.ได้มีการพัฒนาระบบมาอย่างต่อเนื่องล่าสุดเมื่อวันที่18พฤษภาคม2564ที่ผ่านมาได้เปิดใช้ระบบe-Accreditationเพื่อออกใบรับรองระบบงานISOแก่ผู้ประกอบการอย่างเต็มรูปแบบเช่นการรับรองห้องแล็ปตามมาตรฐานISO/IEC 17025 : 2017เพื่อให้ห้องแล็ปได้รับการยอมรับและมีความน่าเชื่อถือเป็นที่ยอมรับของสากลและลดการตรวจสอบซ้ำจากประเทศคู่ค้าเป็นการเพิ่มโอกาสในการแข่งขันของสินค้าและบริการของไทยในตลาดโลกและเป็นประโยชน์ต่อการค้าระหว่างประเทศการรับรองหน่วยตรวจตามมาตรฐานISO/IEC 17020 : 2012เป็นการรับรองระบบงานของหน่วยตรวจว่ามีความสามารถและมีความเป็นกลางในการดำเนินงานการให้บริการงานตรวจเป็นไปตามมาตรฐานมีความน่าเชื่อถือและเป็นที่ยอมรับของสากล
การให้บริการผ่านระบบดังกล่าวจะช่วยอำนวยความสะดวกให้ผู้ประกอบการด้านการตรวจสอบและรับรองกว่า700รายภายใต้สถานการณ์โควิด-19สามารถยื่นขอการรับรองระบบงานISOผ่านทางออนไลน์ได้ตั้งแต่การยื่นคำขอการประสานงานการตรวจประเมินทางไกล(Remote assessment)และการรับรองตนเอง(Self declaration)แทนการออกไปตรวจประเมินสถานที่จริงโดยผู้ตรวจประเมินจะประสานงานการตรวจประเมินทางออนไลน์ผ่านระบบเครือข่ายอินเตอร์เน็ตและแอปพลิเคชั่นต่างๆบนเว็บไซต์และสมาร์ทโฟนซึ่งขณะนี้มีผู้ประกอบการยื่นคำขอผ่านระบบแล้วเกือบ40รายโดยสามารถเข้าระบบได้ที่https://www.tisi.go.th/
website/Accreditation/eAccreditationหรือติดต่อสอบถามข้อมูลเพิ่มเติมได้ที่สำนักงานคณะกรรมการการมาตรฐานแห่งชาติ โทร. 0 2202 3531หรือe-mail: nsc@mail.tisi.go.th
“สมอ.ได้พัฒนาระบบการออกใบอนุญาตผ่านทางออนไลน์100%ครบทุกกิจกรรมเพื่ออำนวยความสะดวกในการทำธุรกิจให้ผู้ประกอบการและประชาชนตามนโยบายรัฐบาลและมาตรการป้องกันการแพร่ระบาดของเชื้อไวรัสโควิด-19ตลอดจนเพิ่มประสิทธิภาพในการปฏิบัติงานของสมอ.ให้มากยิ่งขึ้นและจะพัฒนาการดำเนินงานอย่างต่อเนื่องเพื่อให้สอดคล้องกับความต้องการของภาคอุตสาหกรรมและเพิ่มขีดความสามารถในการแข่งขันของประเทศ”เลขาธิการสมอ.กล่าวทิ้งท้าย